ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 955 

31 Δεκεμβρίου 1993 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός αποζημίωσης της Επιτροπής για τη μελέτη 
σύστασης Υπηρεσίας θησαυροφυλακίου στο Υπουρ¬ 
γείο Οικονομικών και για τη διαχείριση της ανάπτυξης 
του αναγκαίου Ολοκληρωμένου Πληροφοριακού Συ¬ 
στήματος.. 1 

Αναγνώριση προστατευόμενης ονομασίας προέλευσης 
επιτραπέζιων ελαιών ΘΡΟΥΜΠΑ ΑΜΠΑΔΙΑΣ ΡΕΘΥ- 

ΜΝΗΣ ΚΡΗΤΗΣ. 2 

Αναγνώριση προστατευόμενης γεωγραφικής ένδειξης 

ελαιολάδου «ΛΑΚΩΝΙΑ». 3 

Καθορισμός τύπου άδειας μεταφοράς χύμα γεωργικών 
προϊόντων προστατευόμενης ονομασίας προέλευσης ή 

προστατευόμενης γεωγραφικής ένδειξης. 4 

Τύπος και τρόπος τήρησης των βιβλίων κίνησης παραγω¬ 
γής ελαιολάδων προστατευόμενης ονομασίας προέ¬ 
λευσης (Π.Ο.Π) ή προστατευόμενης γεωργικής ένδει¬ 
ξης (Π.Γ.Ε.) . 5 

Καθορισμός προϋποθέσεων χρησιμοποιήσεως της ένδει¬ 
ξης «Μαρκοπουλιώτικος Τοπικός Οίνος» ως περιγραφι¬ 
κού στοιχείου οίνων. 6 

Χορήγηση άδειας Ιδρυσης και λειτουργίας ιδιωτικής ΤΕΣ 
στις Ελευθεράκη Παρ. - Βουλκίδου Σουλτάνα στην' 
Ξάνθη. 7 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 2078601/8235/0022 (1) 

Καθορισμός αποζημίωσης της Επιτροπής για τη μελέτη σύ¬ 
στασης Υπηρεσίας θησαυροφυλακίου στο Υπουργείο Οι¬ 
κονομικών και για τη διαχείριση της ανάπτυξης του ανα¬ 
γκαίου Ολοκληρωμένου Πληροφοριακού Συστήματος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 34 του Ν. 1914/90 (ΦΕΚ178/ 
Α/90) και της παρ. 5 του άρθρου 105 του Ν. 1892/90 (ΦΕΚ 
101/Α/90). 

2. Την αριθ. 2071629/8267/0004/18.11.1993 απόφαση 
της Γενικής Γραμματέως του Υπουργείου Οικονομικών με 
θέμα «Συγκρότηση Επιτροπής για τη μελέτη σύστασης Υπη¬ 
ρεσίας θησαυροφυλακίου στο Υπουργείο Οικονομικών και 
για τη διαχείριση της ανάπτυξης του αναγκαίου Ολοκληρωμέ¬ 
νου Πληροφοριακού Συστήματος». 


3. Την αριθ. ΓΎ 5246/14.10.1993 κοινή απόφαση του 
Πρωθυπουργού και Υπουργού Οικονομικών «Ανάθεση αρμο¬ 
διοτήτων Υπουργού Οικονομικών στους Υφυπουργούς Οικο¬ 
νομικών» (ΦΕΚ 829/Β/20.10.1993). 

4. Το γεγονός ότι από τις διατάξεις της απόφασης αυτής 
προκαλεΐται δαπάνη σε βάρος του κρατικού προϋπολογισμού, 
ύψους επτακοσίων πενήντα χιλιάδων (750.000) δρχ. για το 
τρέχον οικονομικό έτος που θα καλυφθεί από την αντίστοιχη 
πίστωση που έχει εγγράφει στον κρατικό προϋπολογισμό του 
Υπουργείου Οικονομικών (Ειδ. Φορέας 23/240 ΚΑΕ 0515) 
και δαπάνη έξι εκατομμυρίων (6.000.000) δρχ. για το επό¬ 
μενο οικονομικό έτος 1994, η οποία θα προβλεφθεί στον 
προϋπολογισμό του έτους αυτού, αποφασίζουμε: 

1. Ορίζουμε την κατά συνεδρίαση αποζημίωση του Προέ¬ 
δρου, των μελών και του Γραμματέα π^ς ανωτέρω Επιτροπής, 
η οποία συγκροτήθηκε με την αριθ. 2071629/8267/0004/ 
18.11.1993 απόφαση της Γ ενικής Γ ραμματέως του Υπουρ¬ 
γείου Οικονομικών, σε οκτώ χιλιάδες (8.000) δραχμές. 

2. Καθορίζουμε το ανώτατο όριο των συνεδριάσεων της 
Επιτροπής μέχρι οκτώ (8) κατά μήνα. 

3. Την εν λόγω αποζημίωση δικαιούνται και τα στελέχη της 
Δημόσιας Διοίκησης και της Τράπεζας της Ελλάδος που τυ¬ 
χόν καλούνται στις συνεδριάσεις της Επιτροπής. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 16 Δεκεμβρίου 1993 

οΥΦΥΠΟΥΡΓΟΙ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ. 444281 (2) 

Αναγνώριση προστατευόμενης ονομασίας προέλευσης επι¬ 
τραπέζιων ελαιών ΘΡΟΥΜΠΑ ΑΜΠΑΔΙΑΣ ΡΕΘΥΜΝΗΣ 

ΚΡΗΤΗΣ. 

Ο ΥΠΟΥΡΓΟΣ ΓΕΩΡΓΊΑΣ 

Έχοντας υπόψη: 

1. Τις διατάξεις: 

α. Του άρθρου 11 του Ν. 2040/92 «Ρύθμιση θεμάτων αρ¬ 
μοδιότητας Υπουργείου Γεωργίας και νομικών προσώπων 
εποπτείας του και άλλες διατάξεις» (Α/70). 

β. Την απόφαση 184/27.10.1993 περί ανάθεσης αρμοδιο¬ 
τήτων στον Υφυπουργό Γεωργίας Φλώρο Κωνσταντίνο. 

2. Του Π.Δ. 61/93 «προϋποθέσεις, όροι και διαδικασία κα¬ 
θιέρωσης ονομασιών προέλευσης γεωργικών προϊόντων» (Α/ 
36/93). 

3. Το Ν.Δ. 1065/71 (ΦΕΚ 278, τεύχος Α) «περί κυρώσεως 

συμφωνίας μεταξύ του Βασιλείου της Ελλάδος και της Αυ¬ 
στριακής Δημοκρατίας αφορώσης εις την προστασίαν των εν¬ 
δείξεων προελεύσεως, ονομασιών καταγωγής και χαρακτηρι¬ 
σμών προϊόντων της γεωργίας, βιομηχανίας και βιοτεχνίας» 
και ιδιαίτερα το Παράρτημα Β', σημείο 10 του σχετικού πρω¬ 
τοκόλλου. 

4. Την σχετική αίτηση της Ένωσης Γεωργικών Συνεταιρι¬ 
σμών Ρεθύμνης, περί αναγνώρισης προστατευόμενης ονομα¬ 
σίας προέλευσης «ΘΡΟΥΜΠΑ ΑΜΠΑΔΙΑΣ ΡΕΘΥΜΝΗΣ ΚΡΗ¬ 
ΤΗΣ», αποφασίζουμε: 

1. Η ένδειξη «ΘΡΟΥΜΠΑ ΑΜΠΑΔΙΑΣ ΡΕΘΥΜΝΗΣ ΚΡΗ¬ 
ΤΗΣ» προστατευόμενη ονομασία προέλευσης - Π.Ο.Π. - μπο¬ 
ρεί να χρησιμοποιηθεί για τις επιτραπέζιες ελιές της ποικιλίας 
θρούμπα που καλλιεργείται στα διοικητικά όρια των ακολού¬ 
θων Κοινοτήτων της Επαρχίας Αμαρίου του Νομού Ρεθύμνης: 
Βισταγής, Πλατανίων, Φουρφουράς, Νίθαυρης, Κουρουτών, 
Αποδούλου, Πλατάνου, Λοχριάς, Αγίας Παρασκευής, Αγίου 
Ιωάννου, Βυζαρίου, Λαμπιωτών, Πετροχωρίου, Μοναστηρα- 
κίου, Αμαρίου και Άνω Μέρους. 

Η εν λόγω ένδειξη μπορεί να χρησιμοποιηθεί εφόσον πλη- 
ρούνται οι προϋποθέσεις που καθορίζονται με την απόφαση 
αυτή και με τις σχετικές διατάξεις του Ν. 2040/92 και του 
Π.Δ. 81/93. 

2. Η θρούμπα Αμπαδιάς Ρεθύμνης Κρήτης καλλιεργείται 
σε περιοχές που έχουν ήπιο Χειμώνα και δροσερό Καλοκαίρι 
και σε εδάφη πλούσια σε άργιλλο και οξείδια του σιδήρου. 

Η λίπανση των δένδρων επιτρέπεται να γίνεται ως εξής: 

- 0,5 μονάδες αζώτου ανά δένδρο κατ’ έτος υπό τη μορφή 
νιτρικής αμμωνίας. 

- 0,5 μονάδες καλιού ανά δένδρο κατ' έτος υπό τη μορφή 
νιτρικού καλιού. 

- 0,2 μονάδες φωσφόρου ανά δένδρο κατ’ έτος υπό τη 
μορφή φωσφορικής αμμωνίας. 

Οργανική λίπανση γίνεται με κοπριά αιγοπροβάτων 20 κι¬ 
λών ανά δένδρο. > 

3. Η συλλογή τόϋ έλαιοκάρπου γίνεται με την χρήση ελαιο- 
δικτύων κάθε 3 έως 5 ημέρες και αφού έχει πέσει φυσιολο¬ 
γικά στο έδαφος, στο στάδιο της πλήρους ωρίμανσής του. 

4. Ο καρπός είναι κυλινδρικός με επιμήκη πυρήνα. Το βά¬ 
ρος του κυμαίνεται μεταξύ 2,6 και 3,1 γραμμαρίων, του δε πυ¬ 
ρήνα από 0,5 έως 0,6 γραμμαρίων και οι μέσες διαστάσεις του 
καρπού είναι 20x12 χιλιοστά του μέτρου, ενώ του πυρήνα 
15x8 χιλιοστά του μέτρου. 

5. Η καταπολέμηση του δάκου πρέπει να γίνεται με δολω- 
ματικούς ψεκασμούς από εδάφους ή με βιολογικές μεθό¬ 
δους. 

6. Η μεταφορά του ελαιοκάρπου γίνεται με διάτρητα πλα¬ 
στικά τελάρα χωρητικότητας μέχρι 30 Κς. 

7.0 ελαιόκαρπος δεν πρέπει να έχει προσβολές από δάκο, 
να εμφανίζει σημεία χτυπημάτων και να περιέχει ξένες ύλες. 

8. Η ποικιλία θρούμπα παρουσία του μύκητα ΡΗΟΜΑ 
ΟΙΈΑΕ χάνει την πικρή της γεύση γιατί υδρολύεται η ελαιοπι- 
κρίνη. Έτσι σχηματίζονται φυσικές εκπικρισμένες ελιές πάνω 
στα ελαιόδενδρα αποκτώντας ευχάριστη γλυκιά γεύση χωρίς 
καμμία ανθρώπινη επεξεργασία, πλην της διαλογής. 

Έπειτα τοποθετούνται σε διάτρητα πλαστικά τελάρα βά¬ 
ρους 20 έως 25 κιλών, πλένονται και τοποθετούνται με τα ίδια 
τελάρα σε ψυγεία προκειμένου να διατηρηθούν. 

9. Οι ελιές «ΘΡΟΥΜΠΑ ΑΜΠΑΔΙΑΣ ΡΕΘΥΜΝΗΣ ΚΡΗΤΗΣ» 
Π.Ο.Π. ως τελικό προϊόν στην αγορά διατίθενται σε πλαστικά 
τελάρα των 5 έως 10 κιλών ή πλαστικές σακκούλες των 5 κι¬ 
λών συσκευασμένες σε χαρτοκιβώτια ανά 4. 

10.0 λογότυπος που προβλέπεται στο άρθρο 4 παρ. 7 ση¬ 
μείο στ', του Π.Δ. 81 /1993 για τις ελιές «ΘΡΟΥΜΠΑ ΑΜΠΑ- 
ΔΙΑΣ ΡΕΘΥΜΝΗΣ ΚΡΗΤΗΣ» Π.Ο.Π. αποτελείται από τα αρ¬ 
χικά γράμματα του γεωγραφικού ονόματος της ονομασίας 
προέλευσης, ακολουθούμενα από τον αύξοντα αριθμό του 


μέσου συσκευασίας και τους δύο τελευταίους αριθμούς του 
έτους παραγωγής και αναγράφονται ως εξής: 

ΑΜ - αύξων αριθμός μέσου συσκευασίας/δύο τελευταία 
ψηφία έτους παραγωγής. 

11. Επί των ελάιών «ΘΡΟΥΜΠΑ ΑΜΠΑΔΙΑΣ ΡΕΘΥΜΝΗΣ 
ΚΡΗΤΗΣ» Π.Ο.Π. έχουν παράλληλη εφαρμογή οι γενικές και 
ειδικές διατάξεις του Π.Δ. 81/1993 για θέματα που δεν ρυθ¬ 
μίζονται με την παρούσα απόφασή μας. 

Από τις διατάξεις της απόφασης αυτής δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 23 Δεκεμβρίου 1993 

Ο ΥΦΥΠΟΥΡΓΟΣ 

ΦΛΩΡΟΣ ΚΩΝΣΤΑΝΤΙΝΟΥ 
- ί- 

Αριθ. 444282 (3) 

Αναγνώριση προστατευόμενης γεωγραφικής ένδειξης ελαιο- 
λάδου «ΛΑΚΩΝΙΑ». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 11 του Ν. 2040/92 «Ρύθμιση θεμάτων αρ¬ 
μοδιότητας Υπουργείου Γεωργίας και νομικών προσώπων 
εποπτείας του και άλλες διατάξεις» (Α/70). 

β. Την απόφαση 184/27.10.1993 περί ανάθεσης αρμοδιο¬ 
τήτων στον Υφυπουργό Γεωργίας Φλώρο Κωνσταντίνου. 

γ. Του Π.Δ. 61 /93 «προϋποθέσεις και διαδικασία αναγνώρι¬ 
σης ονομασιών προέλευσης ελαιολάδων» (Α' 27/93). 

2. Την από 20.4.1993 αίτηση της Ένωσης Γεωργικών Συ¬ 
νεταιρισμών Λακωνίας (ΣΥΝ Π.Ε.) περί «αναγνώρισης προ¬ 
στατευόμενης γεωγραφικής ένδειξης - Π.Γ.Ε. - ελαιολάδου 
με το τοπωνύμιο «ΛΑΚΩΝΙΑ», αποφασίζουμε: 

1. Η ένδειξη «ΛΑΚΩΝΙΑ» προστατευόμενη γεωγραφική έν¬ 
δειξη μπορεί να χρησιμοποιηθεί για την περιγραφή παρθένου 
ελαιολάδου που παράγεται από τις ποικιλίες ελιάς (κατά αριθ¬ 
μητική ποσότητα) Κορωνέϊκη, Κουτσουρελιά, Αθηνολιά και 
Ασπρολια καλλιεργούμενες στα διοικητικά όρια του Νομού 
Λακωνίας που περιλαμβάνει τις Επαρχίες Λακεδαίμονος, Επι- 
δαύρου Λιμηράς, Γυθείου και Αρεοπόλεως, εφόσον πληρού- 
νται οι προϋποθέσεις που καθορίζονται με την απόφασή μας 
αυτή και με τις σχετικές διατάξεις του Ν. 2040/1992 και του 
Π.Δ. 61/1993. 

2. Η μεταποίηση του ελαιοκάρπου σε ελαιόλαδο γίνεται σε 
ελαιοτριβεία των ανωτέρω αναφερομένων Κοινοτήτων και 
Δήμων και που πληρούν τις προϋποθέσεις που καθορίζονται 
στο άρθρο 3 του Π.Δ. 61/1993. 

3. Ο ελαιόκαρπος για παραγωγή παρθένου ελαιολάδου 
«ΛΑΚΩΝΙΑ» Π.Γ.Ε., πρέπει να πληροί τις εξής προϋποθέ¬ 
σεις: 

α. Προέρχεται από ελαιώνες, στους οποίους, η καταπολέ¬ 
μηση του δάκου, γίνεται με δολωματικούς ψεκασμούς από 
εδάφους με βιολογικές μεθόδους, η χωρίς καμία καταπολέ¬ 
μηση. 

β. Η συλλογή του ελαιοκάρπου θα γίνεται με ραβδισμό, με 
κτένια ή και με κοπή κλάδων. 

γ. Η μεταφορά του ελαιοκάρπου στα ελαιοτριβεία γίνεται 
σε πλαστικά τελάρα διάτρητα ή σάκκους από φυτικά υλικά, 
χωρητικότητας 30-50 χιλιογράμμων. _ 

δ. Ο ελαιόκαρπος για επεξεργασία: 

- δεν πρέπει να περιέχει ξένες ύλες. 

- δεν πρέπει να έχει δακοπροσβολές σε ποσοστό μεγα¬ 
λύτερο του 5%. 

- δεν πρέπει να περιέχει αλλοιωμένους καρπούς (σπα- 
ομένες ελιές, σάπιες κ.λπ.) σε ποσοστό μεγαλύτερο του 5%. 

ε. Η επεξεργασία του ελαιοκάρπου στα ελαιοτριβεία γίνεται 
εντός τριών (3) ημερών κατ’ ανώτατο όριο από της συλλογής 
του. 

στ. Η επεξεργασία του ελαιοκάρπου γίνεται σε κλασσικά ή 
φυγοκεντρικά ελαιοτριβεία που διασφαλίζουν θερμοκρασίες 
μικρότερες από 30 Ο της ελαιόπαστας κατά τη μάλαξη ως και 
σε όλες τις άλλες φάσεις επεξεργασίας. 

4. Δεν δικαιούνται της προστατευομένης γεωγραφικής έν¬ 
δειξης «ΛΑΚΩΝΙΑ» Π.Γ.Ε. παρθένα ελαιόλαδα που προέρχο¬ 
νται από ανάμειξη με ελαιόλαδα κατωτέρων ποιοτικών κατη¬ 
γοριών. 

5. Το παρθένο ελαιόλαδο «ΛΑΚΩΝΙΑ» Π.Γ.Ε. έχει χρώμα 
χρυσοπράσινο με λεπτή γεύση και φρουτώδες άρωμα. 

6. Τα παρθένα ελαιόλαδα «ΛΑΚΩΝΙΑ» Π.Γ.Ε. πριν τη διά¬ 
θεσή τους στην κατανάλωση υποβάλλονται σε φυσικοχημική 
ανάλυση και οργανοληπτική δοκιμασία, σύμφωνα με οδηγίες 
του Υπουργείου Γεωργίας. 

7. Για την παραγωγή, διακίνηση και τυποποίηση παρθένου 
ελαιολάδου «ΛΑΚΩΝΙΑ» Π.Γ.Ε. πρέπει να πληρούνται οι 
προϋποθέσεις του άρθρου 4 του Π.Δ. 61/1993. 

8. Ο λογότυπος που προβλέπεται στα άρθρα 4 και 5 του 
Π.Δ. 61/1993 για παρθένα ελαιόλαδα «ΛΑΚΩΝΙΑ» Π.Γ.Ε. 
αποτελεΐται από τα γράμματα και τους σχετικούς αριθμούς 
που δηλώνουν τον αύξοντα αριθμό ετικέττας και τα δύο τε¬ 
λευταία ψηφία του έτους παραγωγής και αναγράφονται ως 
εξής: 

ΛΑ - αύξων αριθμός ετικέτας/δύο τελευταία ψηφία έτους 
παραγωγής. 

9. Επί των παρθένων ελαιολάδων «ΛΑΚΩΝΙΑ» Π.Γ.Ε. έχουν 
παράλληλη εφαρμογή οι γενικές και ειδικές διατάξεις του Ν. 
2040/92, καθώς και των Π.Δ. 61 /1993 και 81 /1993, για θέ¬ 
ματα που δεν ρυθμίζονται με την παρούσα απόφασή μας. 

Από τις διατάξεις της απόφασης αυτής δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεΐ στην Εφημερίδα της Κυ- 
βερνήσεως. 

Αθήνα, 23 Δεκεμβρίου 1993 

Ο ΥΦΥΠΟΥΡΓΟΣ 

ΦΛΩΡΟΣ ΚΩΝΣΤΑΝΤΙΝΟΥ 
--♦"- 

Αριθ. 444278 (4) 

Καθορισμός τύπου άδειας μεταφοράς χύμα γεωργικών προϊό¬ 
ντων προστατευόμενης ονομασίας προέλευσης ή προστα- 

τευόμενης γεωγραφικής ένδειξης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 11 του Ν. 2040/92 «Ρύθμιση θεμάτων αρ¬ 
μοδιότητας Υπουργείου Γεωργίας και νομικών προσώπων 
εποπτεΐας του και άλλες διατάξεις» (Α/70). 

β) Την απόφαση 184/27.10.93 περί ανάθεσης αρμοδιοτή¬ 
των στον Υφυπουργό Γεωργίας Φλώρο Κωνσταντίνου. 

2. Τις διατάξεις των Π.Δ. 61/93 (ΦΕΚ 27Α/9.3.93) και 
ιδιαίτερα το άρθρο 4 παρ. 5 και το Π.Δ. 81/93 (ΦΕΚ 36Α/ 
19.3.93) και ιδιαίτερα το άρθρο 4 παρ. 4 αυτού. 

3. Την ανάγκη να διασφαλισθεΙ η ταυτότητα του μεταφερό- 

μενου χύμα γεωργικού προϊόντος, προστατευόμενης ονομα¬ 
σίας προέλευσης ή προστατευόμενης γεωγραφικής ένδει¬ 
ξης, αποφασίζουμε: -~ 

1. Η μεταφορά χύμα γεωργικών προϊόντων προστατευδμε- 
νης ονομασίας προέλευσης ή προστατευόμενης γεωγραφι¬ 
κής ένδειξης, γίνεται μεταξύ διαφόρων εγκαταστάσεων, 

έπειτα από άδεια που χορηγείται από την αρμόδια Δ/νση Γε¬ 
ωργίας από την οποία ξεκινάει η μεταφορά του προϊόντος. 

2. Η άδεια χορηγείται μετά από έγγραφη αίτηση του ενδια¬ 
φερομένου προς την αρμόδια Δ/νση Γεωργίας. 

3. Στην εν λόγω άδεια αναγράφονται τα πλήρη στοιχεία του 
αποστολέα και του παραλήπτη, της αρχής που εκδίδει την 
άδεια και της αρχής του τόπου προορισμού του προϊόντος, ο 
τόπος φόρτωσης και εκφόρτωσης, η ημερομηνία μεταφοράς, 
τα στοιχεία του μεταφορικού μέσου, η ονομασία προέλευσης 
και η κατηγορία αυτής, η μεταφερόμενη ποσότητα, βεβαίωση 
της Δ/νσης Γ εωργίας ότι το γεωργικό προϊόν δικαιούται προ¬ 
στατευόμενης ονομασίας προέλευσης ή γεωγραφικής ένδει¬ 
ξης, πλήρη στοιχεία του αντιπροσώπου της επιχείρησης που 
υποβάλλει την αίτηση και προσυπογράφει την άδεια κ,λπ. 

4. Η άδεια συμπληρώνεται σύμφωνα με το συνημμένο υπό¬ 
δειγμα με ευθύνη του αποστολέα. 

5. Η άδεια συντάσσεται εις τετραπλούν. Το πρωτότυπό πα¬ 
ραμένει στην Δ/νση Γ εωργίας από την οποία ξεκινάει η μετα¬ 
φορά του προϊόντος, το πρώτο αντίγραφο παραμένει στο αρ¬ 
χείο του αιτούντος, το δεύτερο συνοδεύει το προϊόν κατά τη 
μεταφορά και παραδίδεται από τον μεταφορέα στον παραλή¬ 
πτη και το τρίτο αντίγραφο διαβιβάζεται από την Δ/νση Γεωρ¬ 
γίας του τόπου αποστολή του προϊόντος στην Δ/νση Γεωρ¬ 
γίας του τόπου παράδοσής του. 

6. Τα στοιχεία ταυτότητας του γεωργικού προϊόντος και η 
ονομασία προέλευσης, αναγράφονται επίσης σε κάθε συνο¬ 
δευτικό έγγραφο μεταφοράς του (φορτωτική, δελτίο αποστο¬ 
λής κ.λπ.). 

7. Στο σημείο 12 του συνημμένου Υποδείγματος (άδεια με¬ 
ταφοράς γεωργικού προϊόντος Π.Ο.Π. ή Π.Γ.Ε.) «Βεβαίωση 
Δ/ 

νσης Γεωργίας για Π.Ο.Π ή Π.Γ.Ε.» αναγράφεται μία από τις 
παρακάτω κατά περίπτωση ενδείξεις από την Δ/νση Γεωρ¬ 
γίας, που γίνεται η φόρτωση του προϊόντος: α) «Βεβαιώνεται 
ότι η προστατευόμενη ονομασία προέλευσης.είναι σύμ¬ 

φωνη με τις ισχύουσες Κοινοτικές και Εθνικές διατάξεις» ή β) 

«Βεβαιώνεται ότι η προστατευόμενη γεωγραφική ένδειξη. 

είναι σύμφωνη με τις ισχύουσες Κοινοτικές και Εθνικές διατά¬ 
ξεις». 

8. Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. *- 

Αθήνα, 22 Δεκεμβρίου 1993 

Ο ΥΦΥΠΟΥΡΓΟΣ . 

ΦΛΩΡΟΣ ΚΩΝΣΤΑΝΤΙΝΟΥ 


ΑΔΕΙΑ ΜΕΤΑΦΟΡΑΣ 
γεωργικού προϊόντος Π.Ο.Π. ή Π.Γ.Ε. 


1. Αποστολέας (πλήρη στοιχεία) 

3. Αρ. αδείας/ημερομηνία 


4. Αρμόδια αρχή του τόπου 
αναχώρησης (επωνυμία - δ/νση) 

2. Παραλήπτης (πλήρη στοιχεία) 



5. Αρμόδια αρχή του τόπου 
προορισμού (επωνυμία - δ/νση) 

6. Στοιχεία μεταφορικού μέσου 
και μεταφορέα 

7. Ημερομηνία εκκίνησης 
μεταφοράς 

8. Τόπος φόρτωσης (διεύθυνση) 

10. Περιγραφή προϊόντος και 
ονομασία προέλευσης 

9. Τόπος παράδοσης (δ/νση) 

.11. Ποσότητα (χιλ/μα ή λίτρα) 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


12. Βεβαίωση Δ/νσης Γεωργίας για Π.Ο.Π. ή Π.Γ.Ε. 


13. Έλεγχοι αρμοδίων αρχών 14. Στοιχεία αυτού που 

συμπλήρωσε την άδεια: 
α. Ονοματεπώνυμο: 
β. Τόπος και ημερομηνία: 
γ. Τηλέφωνα: 
δ. Υπογραφή 


-♦- 

Αριθ. 444279 ' (5) 

Τύπος και τρόπος τήρησης των βιβλίων κίνησης παραγωγής 
ελαιολάδων προστατευδμενης ονομασίας προέλευσης 
(Π.Ο.Π) ή προστατευδμενης γεωργικής ένδειξης 
(Π.Γ.Ε.) 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπδιμη: 

Ι.Τιςδιατόξεις: 

α) Του άρθρου 11 του Ν. 2040/92 «Ρύθμιση θεμάτων αρ¬ 
μοδιότητας Υπουργείου Γεωργίας και νομικών προσώπων 
εποπτεΐας του και άλλες διατάξεις» (Α/70). 

β) Την απόφαση 184/27.10.93 περί ανάθεσης αρμοδιοτή¬ 
των στον Υφυπουργό Γεωργίας Φλώρο Κωνσταντίνου. 

2. Τις διατάξεις του Π.Δ. 61 /93 (ΦΕΚ 27Α/9.3.93) και ιδιαί¬ 
τερα το άρθρο 4 παρ. 4. 

3. Την ανάγκη να διασφαλισθεΐ η ταυτότητα και η ποιότητα 
του παραγόμενου και τυποποιημένου ελαιολάδου προστα- 
τευόμενης ονομασίας προέλευσης (Π.Ο.Π.) ή προστατευό- 
μενης γεωγραφικής ένδειξης (Π.Γ.Ε.), αποφασίζουμε: 

1. Καθιερώνονται δήλωση παραγωγής ελαιολάδων Π.Ο.Π. 
ή Π.Γ.Ε. καθώς και βιβλία κίνησης παραγωγής και τυποποιητή 
των εν λόγω ελαιολάδων. 

2. Τα βιβλία κίνησης είναι σελιδοποιημένα και θεωρημένα 
από την αρμόδια Δ/νση Γεωργίας και αναγράφουν στην 
πρώτη σελίδα, όλα τα στοιχεία ταυτότητας του ενδιαφερόμε- 


νου φορέα. 

Η τήρησή τους είναι υποχρεωτική επί ημερησίας βάσεως με 
ευθύνη του φορέα παραγωγής ή/και τυποποίησης ελαιολά- 
δων Π.Ο.Π. ή Π.Γ.Ε. 

3. Στο Παράρτημα που αποτελεί αναπόσπαστο τμήμα της 
παρούσας, καθιερώνονται τα ακόλουθα υποδείγματα βιβλίων 
κίνησης παραγωγής και τυποποιητή ελαιολάδων Π.Ο.Π ή 
Π.Γ.Ε. καθώς και η Δήλωση παραγωγής αυτών των ελαιολά- 
δων. 

ΥΠΟΔΕΙΓΜΑ Α. 

Αφορά τους φορείς που είναι ταυτόχρονα ελαιοτριβείς και 
τυποποιητές ελαιολάδων Π.Ο.Π. ή Π.Γ.Ε. 

ΥΠΟΔΕΙΓΜΑ Β. 

Αποτελεί δήλωση παραγωγής ελαιολάδων Π.Ο.Π. ή Π.Γ.Ε. 
που συντάσσεται εις διπλούν και συνυπογράφεται από τον 
ελαιοπαραγωγό και το ελαιοτριβέα. 

Το πρωτότυπο της δήλωσης αυτής πρέπει να διατηρεί ο 
ελαιοπαραγωγός, όταν θέλει να αποθηκεϋσει το παραχθέν 
ελαιόλαδό του, πριν το τυποποιήσει, για κάποιο χρονικό διά¬ 
στημα σε δικούς του αποθηκευτικούς χώρους. Το αντίγραφο 
φυλάσσεται από τον ελαιοτριβέα για μια πενταετία. 

Ο κάθε ελαιοπαραγωγός πρέπει απαραιτήτως να προσκο¬ 
μίζει το πρωτότυπο της δήλωσης αυτής στον τυποποιητή προ- 
κειμένου να πουλήσει το ελαιόλαδό του, ως Π.Ο.Π ή Π.Γ.Ε. 

Ο τυποποιητής είναι υποχρεωμένος να διατηρεί αυτές τις 
δηλώσεις για μια πενταετία και να τις αρχειοθετεί ανά ελαιο¬ 
παραγωγό. 

ΥΠΟΔΕΙΓΜΑ Γ 

Αφορά τους φορείς οι οποίοι είναι μόνο τυποποιητές ελαιο- 
λάδων Π.Ο.Π ή Π.Γ.Ε. 

Σημειώνεται ότι στη στήλη 3, εφ’ όσον ο παραγωγός που¬ 
λάει ο Ιδιος το ελαιόλαδό του στον τυποποιητή, παραδίδει το 
πρωτότυπο της δήλωσης παραγωγής σε αυτόν. 

4. Από τις διατάξεις της απόφασης αυτής, δεν προκαλεΐται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεΙ στην Εφημερίδα της Κυ- 
βερνήσεως. 

Αθήνα, 22 Δεκεμβρίου 1993 

0 ΥΦΥΠΟΥΡΓΟΣ 

ΦΛΩΡΟΣ ΚΩΝΣΤΑΝΤΙΝΟΥ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 443786 (6) 

Καθορισμός Προϋποθέσεων χρησιμοποιήσεως της ένδειξης 
«Μαρκοπουλιώτικος Τοπικός Οίνος» ως περιγραφικού 
στοιχείου οίνων. 

Ο ΥΠΟΥΡΓΟΣ ΓΕΩΡΓΊΑΣ 

Έχοντας υπόιμη: 

1. Τις διατάξεις: 

α) Του Ν.Δ/τος 243/1969 «περί βελτιώσεως και προστα¬ 
σίας της αμπελουργικής παραγωγής, όπως τροποποιήθηκε 
με το Ν. 427/1976 «περί αντικαταστάσεως, συμπληρώσεως 
και καταργήσεως ενιαίων διατάξεων του Ν.Δ/τος 243/1969 
«και ιδιαίτερα τις διατάξεις των άρθρων 4 και 5 αυτού. 

β) Του Ν. 992/1979 «Περί οργανώσεως των διοικητικών 
υπηρεσιών δια την εφαρμογήν της συνθήκης προσχωρήσεως 
της Ελλάδος εις τας Ευρωπαϊκός Κοινότητας και ρυθμίσεως 
συναφών θεσμικών και οργανωτικών θεμάτων και ιδιαίτερα το 
άρθρο 22 αυτού καθώς και των Ν. 1338/1983 «περί εφαρμο¬ 
γής του Κοινοτικού δικαίου», και Ν. 1440/1984. 

γ) Του άρθρου 72 του Κανονισμού (ΕΟΚ) αριθ. 822/87 «για 
την κοινή οργάνωση της αμπελοοινικής αγοράς». 

δ) Του Κανονισμού (ΕΟΚ) αριθμ. 2392/89 «περί των γενι¬ 
κών κανόνων για την περιγραφή και την παρουσίαση οίνων και 
γλευκών σταφυλής». 

ε) Τον Κανονισμό (ΕΟΚ) αριθ. 3201 /90 «περί των λεπτομε¬ 
ρειών εφαρμογής για τον χαρακτηρισμό και την παρουσίαση 
οίνων και γλευκών σταφυλής». 

στ) Της κοινής Υπουργικής απόφασης αριθμ. 267753/ 
1899/8.3.1988 «γενικοί κανόνες χρήσης του όρου “Τοπικός 
Οίνος" ως περιγραφικού στοιχείου επιτραπέζιων οίνων» όπως 
αυτή τροποποιήθηκε από τις αποφάσεις αριθμ. 395777/ 
5.12.90 και 411421/6.10.93. 

2. Την αριθμ. 184/27.10.93 απόφαση του Πρωθυπουργού 
και του Υπουργού Γεωργίας «Ανάθεση αρμοδιοτήτων στον 
Υφυπουργό Γεωργίας Φλώρο Κωνσταντίνου» (ΦΕΚ Β' 836). 

3. Την σχετική αίτηση ενδιαφερομένου φορέα για την πα¬ 
ραγωγή και διάθεση στην κατανάλωση οίνων με την περιγρα¬ 
φική ένδειξη «Μαρκοπουλιώτικος Τοπικός Οίνος». 

4. Τη γνωμοδότηση της ΚΕΠΟ αριθμ. 37/30.9.93 για το 
ανωτέρω αίτημα. 

5. Την ανάγκη να καθορισθούν οι λεπτομέρειες παραγωγής 
των οίνων που δύνανται να περιγράφονται με την ένδειξη 
«Μαρκοπουλιώτικος Τοπικός Οίνος». 

6. Το γεγονός ότι από την εφαρμογή των διατάξεων της πα¬ 
ρούσας απόφασης δεν προκαλείται δαπάνη σε βάρος του Τα¬ 
κτικού Προϋπολογισμού, αποφασίζουμε: 

1. Η ένδειξη «Μαρκοπουλιώτικος Τοπικός Οίνος» μπορεί να 
χρησιμοποιείται για την περιγραφή λευκών ξηρών επιτραπέ¬ 
ζιων οίνων που παράγονται από αμπελώνες της διοικητικής 
περιοχής του Δήμου Μαρκόπουλου Αττικής και εφόσον πλη- 
ρούνται οι πιο κάτω προϋποθέσεις: 

α) Παράγονται από οινοποίηση σταφυλιών της ποικιλίας 
Σαββατιανό ή από συνοινοποίηση σταφυλιών ή ανάμιξη οίνων 
της ποικιλίας Σαββατιανό σε ποσοστό μέχρι 80% και των λοι¬ 
πών λευκών ποικιλιών οιναμπέλου συνισωμένων για την πε¬ 
ριοχή. 

Η παραπάνω αναλογία καθίσταται υποχρεωτική μετά παρέ¬ 
λευση οκταετίας. 

β) Παράγονται από σταφύλια μη αρδευομένων αμπελώνων 
που βρίσκονται σε εδάφη κατάλληλα για αμπελοκαλλιέργεια. 
Στους αμπελώνες αυτούς εφαρμόζονται οι συνήθεις στην πε¬ 
ριοχή καλλιεργητικές τεχνικές και η στρεμματική απόδοσή 


των είναι μικρότερη των 1.200 κιλών για το Σαββατιανό και 
1.000 κιλών για τις υπόλοιπες ποικιλίες. 

γ) Ο κτηθείς αλκοολικός τίτλος των οίνων που φέρονται 
στην κατανάλωση δεν πρέπει να είναι μικρότερος από 11,5% 
νθί-, ο δε δυναμικός αλκοολικός τίτλος των σταφυλιών που 
χρησιμοποιούνται δεν πρέπει να είναι μικρότερος των 10,5% 

νοι_. 

δ) Η μεταποίηση των σταφυλιών σε γλεύκος και του γλεύ- 
κους σε οίνο, πρέπει να γίνεται σε μονάδες που διαθέτουν 
κατάλληλο εξοπλισμό για την εφαρμογή σύγχρονης τεχνολο¬ 
γίας στην παραγωγή λευκών οίνων. 

2. Ως προς τη διαδικασία παραγωγής, τα περιγραφικά στοι¬ 
χεία στην ετικέττα και τον έλεγχο της παραγωγής ισχύουν οι 
διατάξεις της κοινής Υπουργικής απόφασης αριθμ. 267753/ 
1899/8.3.1988 και ειδικότερα τα άρθρα 10 και 11 αυτής. 

3. Επί των επιτραπέζιων οίνων για τους οποίους αναγνωρί¬ 
ζεται το δικαίωμα χρήσης του όρου «Μαρκοπουλιώτικος Τοπι¬ 
κός Οίνος» έχουν παράλληλα εφαρμογής οι γενικές και ειδι¬ 
κές διατάξεις της Εθνικής και Κοινοτικής αμπελοοινικής νο¬ 
μοθεσίας για θέματα που δεν ρυθμίζονται με την παρούσα 
απόφασή μας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 22 Δεκεμβρίου 1993 

Ο ΥΦΥΠΟΥΡΓΟΣ 

ΦΛΩΡΟΣ ΚΩΝΣΤΑΝΤΙΝΟΥ 
-»- 

Αριθ. Φ. 1 /240/Δ5/10436 (7) 

Χορήγηση άδειας ίδρυσης και λειτουργίας ιδιωτικής ΤΕΣ στις 
Ελευθεράκη Παρ. - Βουλκίδου Σουλτάνα στην Ξάνθη. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: ;ί _· , 

Α. Τις διατάξεις: <··^·?'·. . 

1. Των Νόμων: 1892/90 (άρθρο 111 παρ. 2 και 7), 1566/85 
και 1966/91. 

2. Του Β.Δ. 685/1972 (ΦΕΚ 196/Α/72) 

3. Των Π.Δ. 850/1975 (ΦΕΚ 273/Α/75 και 813/1977 
(ΦΕΚ 259/Α/77) 

4. Την αριθμ. Η/11086/4.11193 (ΦΕΚ 842/Β/93) Από¬ 
φαση του Πρωθυπουργού και του Υπουργού Εθνικής Παι¬ 
δείας και θρησκευμάτων «ανάθεση αρμοδιοτήτων στους 
Υφυπουργούς». 

Β. Τις αριθμ. 2/22.3.93 και 7/17.8.93 πράξεις του ΠΥΣΔΕ 
Νομαρχίας Ξάνθης για την χορήγηση άδειας Ιδρυσης και λει¬ 
τουργίας ιδιωτικής Τεχνικής Επαγγελματικής Σχολής (ΤΕΣ), 
αποφασίζουμε: 

Χορηγούμε στις Ελευθεράκη Παρασκευούλα του Μαργα¬ 
ρίτη και Βουλκίδου Σουλτάνα του Μαργαρίτη άδεια ίδρυσης 
και λειτουργίας Ιδιωτικής Τεχνικής Επαγγελματικής Σχολής 
(ΤΕΣ) που θα λειτουργήσει στην Ξάνθη από το σχολ. έτος 
1994-95 στο κτίριο της οδού Ανδρ. Δημητρίου 14 για αριθμό 
μαθητών δώδεκα (12) ανά βάρδια λειτουργίας. 

Ημερήσια ΤΕΣ: Κομμώσεων και βαφής μαλλιών. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 17 Νοεμβρίου 1993 

οΥΦΥΠΟΥΡΓΟΣ 

ΙΩΑΝΝΗΣ ΑΝΘΟΠΟΥΛΟΣ 

10258 _ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ_ΕΧ 

22.3211 ΥΡΕΤ(3Π 

λειτουργούν καθημερινά από 8.00' έως 13.00’ 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ οτην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


- ' ·* ' ' '-'Τξ, Γ-. 




Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 



ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α)Ι 

"ια 

το Τεύχος Α' Δρχ. 

15.000 

Δρχ. 

750 

β> 

» 

» 

» 

Β 

» 

30.000 

» 

1.500 

Υ) 

» 

» 

» 

Γ 

» 

10.000 

» 

500 

δ) 

» 

» 

» 

Δ 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι> 

» 

» 

.» 

Α.Ε. & Ε.Π.Ε. 

» 

200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















